Franța se exprimă liber, plătește scump. Reacțiile experților după ce un preot a fost împușcat în fața unei biserici la Lyon.
Libertatea de exprimare nu trebuie să ofenseze comunități, zice Iulian Chifu. Multe atacuri sunt dejucate, spune Ioan T. Morar. Lumea arabă nu este în conflict cu Franța, spune jurnalistul Ahmed Jaber.
Îți reamintesc că un preot francez a fost împușcat în fața unei biserici la Lyon. Iar asta vine la doar câteva zile de la ultimul atac care a avut loc la Nisa.Jurnaliștii și experții au comentant atacul la Aleph News. Sorina Matei, jurnalist: "Noi vorbim aici, în Uniunea Europeană, de libertatea de exprimare, de jurnalism, de presă independentă, de posibilitatea în Franța, de exemplu, de a glumi, de a râde de oricine, că asta a făcut Charlie Hebdo, dar subiectul este foarte, foarte sensibil pentru lumea arabă.“Iulian Chifu, analist politică externă: "Ideea de a avea libertatea cuvântului nu înseamnă să mergem până la a ofensa comunități întregi. Dar asta nu scuză cu nimic faptul că există descreierați care sunt gata să folosească orice unealtă în jurul lor, un cuțit, de data asta înțeleg că un pistol. Separarea dintre religie și stat este făcută foarte profund în Franța și este privită ca atare.“Ioan T. Morar, jurnalist: "Ei atacă în numele unei ideologii. Nu trebuie să ne fie frică să afirmăm acest lucru. Sunt multe atacuri însă, din fericire, care sunt dejucate de forțele franceze. Nu se spune întotdeauna.“Ahmed Jaber, jurnalist: "Lumea arabă n-are niciun conflict cu Franța“.